Mikel Sarriegi (aktorea)

Mikel Sarriegi (Donostia, Gipuzkoa, 1968) aktorea, pailazoa, antzerki-zuzendaria, eta  Zurriola Antzerki Eskolako irakaslea.

 Ibilbidea 
Izen bereko liburuan oinarritutako Kutsidazu bidea, Ixabel antzezlanean protagonistaren rola jokatu zuen (Juan Martin). 2003an  estreinatu zuen antzezlana Gorringo Antzerki Taldeak Tafallan. Obra arrakastatsu hartako beste aktoreak Ainere Tolosa (Ixabel), Ixabel Agirresarobe (Baserriko amona), Anjel Alkain Baserriko aita, taxista, eta Koldobika,mediku pedantea), eta Egoitz Lasa baserriko semea) izan ziren. Zuzendaria Anartz Zuazua izan zen, gidoilariak Joxean Sagastizabal eta Nagore Aranburu.

Antzezlan hori mugarri bat izan zen euskarazko antzerkigintzan, ia bi urtez iraun baitzuen, eta emanaldiak 180 izatera heldu zirelako.
Hipo eta Tomax taldeko Hipo pailazoa izan zen, Joserra Fachadorekin lankidetzan.

Sarriegik  Astrolabium Teatroa konpainia sortu zuen 2016an Hondarribian. taldeak E, petrel! Julio Villarerekin solasean obra euskaraz taularatu zuen 2016an. Julio Villar abenturazale donostiarrak lau urtez Mistral belaontzian egindako bidaiaren ondotik idatzitako liburuan oinarritzen da obra eta Sarriegik berak moldatu zuen antzerkirako.

Geroago 'Butterfly effect (Gizateriaren hegaldia)' antzezlana estreinatu zuen 2021eko ekainean: tximeleta baten hegaldiak munduaren beste puntan sor ditzakeen olatuez, historian egindako keinuez, eta egin gabekoez.

 Zurriola Antzerki Eskolako irakaslea 
Bera irakasleetako bat zen 2001ean Montxo Imaz, Anartz Zuazua eta Santi Goñik Zurriola Antzerki Eskola sortu zutenean. 1994. urte inguru Gotzon Alemanek ekin zion Zurriola ikastolan antzerkia lantzeari, eta haren ondotik Montxo Imazek, ordubeteko klaseak emanez eguerdietako tarteetan. Geroago Izaskun Lacalle, Maider Oiarzabal, Ohiana Maritorena eta Nerea Arriola ere izan dira eskolako irakasleak. Sarriegi hasieratik parte hartu du. Urte guzti horietan zehar, antzerki-eskola 2001ean hasi zenetik, urtero beti ibili dira 170-200 ikasle. Ziurra da 1000 ikasle baino gehiago direla euskarazko antzerki-eskola honetan trebakuntza minimo bat jaso dutenak.

Hondarribian ere antolatu ditu Antzerki tailerrak.

 Sariak 

 2022: Donostiako Hiritar Merezimenduaren domina eman zion antzerki-eskolari antzerki-mundua bultzatu, antzerkiarekiko zaletasuna zabaldu eta euskarazko edukiak indartzen egindako lanagatik. 
Donostiako Gazteen Antzerki Topaketetan hainbat sari jaso ditu ZAE eskolak. Hauek dira horien artean Sarriegik zuzendu dituen batzuk:

 2022: Senior kategoriako Taularatze Onenaren saria (18-30 urte): “Irla ezezaguna" José Saramagoren ipuinaren egokitzapena.  Gidoiaren moldaketa eta zuzendaria: Mikel Sarriegi.

 2021: Senior kategoriako Obrarik Onenaren saria (18-30 urte): “Brian-en bizitza filmaren egokitzapena.  Zuzendaria: Mikel Sarriegi.
 2016: Junior kategoriako Talde artistikorik onenaren saria (14-18 urte): Juno filmaren egokitzapena. Zuzendaria: Mikel Sarriegi.
 2016: Senior kategoriako Talde artistikorik onenaren saria:  Kutsidazu bidea, Ixabel antzezlanaren bertsioa. Zuzendaria: Mikel Sarriegi.
 2014: Junior kategoriako Obrarik onenaren saria: “Peter Pan. Zuzendaria: Mikel Sarriegi.
 2013: Junior kategoriako Obrarik onenaren saria: Kutsidazu bidea, Ixabel antzezlanaren bertsioa. 
 2012: Junior kategoriako Eszenatzerik onenaren saria: “Udako gau bateko ametsa”. Zuzendaria: Mikel Sarriegi.

 Erreferentziak 

 Ikus, gainera 

 Zurriola Ikastola

 Kanpo estekak 

  «E Petrel!, navegando en un escenario» EITB Euskal Irrati Telebista.
 "Peter Pan" (trailerra). 2014 - ZAE - DBH4 -  (Noiz kontsultatua: 2022-01-20).

 Webgune ofiziala 2.Zurriola ikastola
 Webgune ofiziala 3 (2014-2020).facebook
 Webgune ofiziala 0 (2011-2014) Internet Archive zurriantzerki.blogariak.net webgunea galdu egin zen 2021eko martxoan. Zerbait berreskuratua Internet Archivetik.
 Oholtza gainean haziak. Oier Guillan. (Argia aldizkaria. 2009-09-27)

Kategoria:Gipuzkoako aktoreak
Kategoria:Euskal Herriko pailazoak
Kategoria:Donostiarrak
Kategoria:Hondarribiarrak
Kategoria:Zurriola ikastola